**Korupcijos pasireiškimo tikimybės nustatymo išvada**

\_2024-11- \_Nr. \_\_\_\_\_\_\_\_\_\_

(data)

\_\_\_Vilnius\_\_\_\_

(Vieta)

|  |  |
| --- | --- |
| **1. Viešojo sektoriaus subjektas, kuriame atliktas KPT nustatymas** (veiklos sritis (-ys), kurioje (-iose) buvo atliekamas korupcijos pasireiškimo tikimybės nustatymas, jos (-ų) trumpas aprašymas). | Korupcijos pasireiškimo tikimybės (toliau – KPT) nustatymas buvo atliktas Valstybės įmonės Turto banko (toliau – Turto bankas) veiklos srityje – **viešųjų pirkimų metu sudarytų sutarčių vykdymo priežiūra (toliau – Analizuojama veiklos sritis)** |
| **2. Asmenys (subjektai), atlikę viešojo sektoriaus subjekto KPT nustatymą** | Turto banko Saugos ir prevencijos skyriaus vadovas Darius Zasas |
| **3. Korupcijos pasireiškimo tikimybės nustatymo pradžios ir pabaigos laikas.**  **Analizuotas laikotarpis.** | KPT nustatymo buvo analizuota aktuali (2024 spalio 10 d. ) situacija bei sprendimų priėmimai nuo 2023 m. sausio mėn. 1 d. iki 2024 m. spalio 10 d.. |
| **4. Nustatytos rizikos, jų lygiai, suskirstymas pagal svarbą**   |  |  |  |  |  |  |  | | --- | --- | --- | --- | --- | --- | --- | | POVEIKIS | **Katastrofinis** | 5 | 10 | 15 | 20 | 25 | | **Kritinis** | 4 | 8 | 12 | 16 | 20 | | **Pastebimas** | 3  ***R2*** | 6 | 9  ***R1*** | 12 | 15 | | **Žemas** | 2 | 4 | 6 | 8 | 10 | | **Nereikšmingas** | 1 | 2 | 3 | 4 | 5 | |  | **Labai žema** | **Žema** | **Vidutinė** | **Aukšta** | **Labai aukšta** | |  | TIKIMYBĖ | | | | | | | |
| **4.1. Raudonas rizikingumo lygis**  (žemėjančia tvarka nuo didžiausio balo) | Korupcijos pasireiškimo tikimybės nustatymo metu analizuojamoje veiklos srityje raudono rizikingumo lygio rizikų nenustatyta. |
| **4.2. Geltonas rizikingumo lygis** (žemėjančia tvarka nuo didžiausio balo) | ***R1 - Galimybė priimti neobjektyvius, rangovams palankius, sprendimus susijusius su rangos darbų sutarčių pakeitimais.***  P=3; T=3. Rizikos lygis: R=TxP; **R1=9**  Rizikos R1 galimo (hipotetinio) lygio poveikis (P1) - vertinama 3 lygiu (pastebimas lygis), nes atlikus pateiktų poveikio kriterijų, kurie nusako konkrečios rizikos sukeltą arba galimą (hipotetinį) neigiamą poveikį viešojo sektoriaus subjekto veiklai, reputacijai, pasitikėjimui juo, finansinius nuostolius (negautas pajamas) ir t. t., analizę, nustatyta, kad gali būti gaunami kitų institucijų, pvz., LR specialiųjų tyrimų tarnybos, paklausimai apie konkrečius atvejus ar situacijas apie galimas korupcijos apraiškas (rizikas) arba kontrolės veiksmų metu nustatytas ydingas situacijas.  Rizikos R1 Tikimybė (T1) vertinama 3 lygiu (Vidutinis), kadangi analizuojamu laikotarpiu Turto banko veiklos srityje nors ir nebuvo nustatyta galimų interesų konfliktų, tačiau nustatymo metu nebuvo panaikinti VPT sutarties pakeitimų teisėtumo vertinimo ataskaitoje konstatuoti pažeidimai, atitinka situaciją, kai „Ne daugiau kaip 1 atvejis per metus subjektuose, kuriuose dirba nuo 101 iki 500 darbuotojų“.  Papildomi duomenys ir (ar) informacija, kodėl skirti tokie tikimybės ir poveikio balai yra pateikiami šios išvados 1 priedo 6 punkte. |
| **4.3. Žalias rizikingumo lygis** (žemėjančia tvarka nuo didžiausio balo) | ***R2 - Galimybė priimti neobjektyvius, rangovams palankius sprendimus dėl netinkamo sutarčių vykdymo priežiūros susijusios su civilinės atsakomybės draudimo (toliau – CAD) ir sutarties įvykdymo užtikrinimo dokumentų (toliau – SUD) prievolėmis.***  P=3; T=1. Rizikos lygis: R=TxP; **R2=3**  Rizikos R2 galimo (hipotetinio) lygio poveikis (P2) - vertinama 3 lygiu (pastebimas lygis), nes atlikus pateiktų poveikio kriterijų, kurie nusako konkrečios rizikos sukeltą arba galimą (hipotetinį) neigiamą poveikį viešojo sektoriaus subjekto veiklai, reputacijai, pasitikėjimui juo, finansinius nuostolius (negautas pajamas) ir t. t., analizę, nustatyta, kad gali būti patiriama papildomų ir (ar) nenumatytų biudžete finansinių išlaidų, susijusių su rizikų poveikiu (tyrimą, aplinkybių vertinimą atliekančių pareigūnų užmokestis, užsakomos ekspertizės ir pan.).  Rizikos R1 Tikimybė (T1) vertinama 1 lygiu (labai žemas), nes analizuojamu laikotarpiu Turto banko veiklos srityje nebuvo nustatyta galimų interesų konfliktų, kas atitinka situaciją, kai „yra 0 atvejų per metus subjektuose, kuriuose dirba nuo 1 iki 1 000 darbuotojų“.  Papildomi duomenys ir (ar) informacija, kodėl skirti tokie tikimybės ir poveikio balai yra pateikiami šios išvados 1 priedo 8 punkte. |
| **Kita informacija** | |
| **5. Pasiūlymai dėl nustatytų rizikų mažinimo priemonių taikymo** | Rizikai **R1** mažinti siūloma:  1. Atsižvelgiant į tai, kad nuo 2024 metų spalio mėnesio Turto banko vadovų komitetui yra pateikiama informacija apie planuojamus sutarčių pakeitimus ir dėl šių jų priimami kolegialūs sprendimai, siūloma vidaus teisės aktais nustatyti kriterijus, pagal kuriuos būtų atrenkami sutarčių pakeitimų projektai kurie yra teikiami svarstymui vadovų komitete.  Rizikai **R2**mažinti siūloma:  1. Dėl netinkamo sutarčių vykdymo susijusio su CAD ir SUD prievolėmis tiekėjams ar rangovams taikyti baudas ar kitas poveikio priemones;  2. Įvertinti teisines ir technines aplinkybes dėl galimybės sustabdyti mokėjimus pagal sutartį kuomet nėra užtikrinamos sutartyse numatytos prievolės susijusios su CAD IR SUD. |
| **6. Kitos pastabos** | nėra |
| **7. Priedai** | 1 priedas - Informacijos surinkimas ir jos analizė (7 puslapiai);  2 priedas - Su analizuojamos veiklos sritimi susijusių subjektų grupių sąrašas ir jų privačių interesų, didinančių korupcijos pasireiškimo tikimybę, sąrašas (2 puslapiai); |
| **Išvadą parengęs asmuo:**  (Vardas ir pavardė, pareigos) | Turto banko Saugos ir prevencijos skyriaus vadovas Darius Zasas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Informacijos surinkimas ir jos analizė**

Atliekant korupcijos pasireiškimo tikimybės nustatymą (toliau KPT nustatymas) - Valstybės įmonės Turto banko veiklos srityje – **viešųjų pirkimų metu sudarytų sutarčių vykdymo priežiūra** (toliau – Analizuojama veiklos sritis)buvo analizuota aktuali (2024 spalio 10 d. ) situacija bei sprendimų priėmimai nuo 2023 m. sausio mėn. 1 d. iki 2024 m. spalio 10 d..

Siekiant nustatyti viešojo aktualias analizuojamos veiklos srities rizikas buvo surinkta ir apibendrinta ši informacija:

**1**. Analizuojamu laikotarpiu negauta informacijos apie Turto banko darbuotojų padarytas korupcinio pobūdžio nusikalstamas veikas arba korupcinio pobūdžio teisės pažeidimus bei negauta informacijos apie užfiksuotus Korupcijos prevencijos įstatymo 2 straipsnio 9 ir 10 dalyse nurodytų korupcinio pobūdžio nusikalstamų veikų ir korupcinio pobūdžio teisės pažeidimų atvejus, neatsižvelgiant į minėtų veikų tyrimo proceso (ikiteisminio tyrimo, administracinio nusižengimo bylos nagrinėjimo ar tarnybinio nusižengimo tyrimo) etapą. 2024-06-12 iš Lietuvos Respublikos generalinės prokuratūros buvo gautas paklausimas Nr. SK3-15014 „Dėl informacijos suteikimo (Reabilitacijos centras Trakuose, Karaimų 73A)“ kuriame be kita ko informuojama, kad 2023-10-11 Lietuvos Respublikos Generalinėje prokuratūroje gautas pareiškimas Dėl svarbaus viešojo intereso gynimo, kuriame buvo prašoma pradėti ikiteisminį tyrimą dėl galimų pažeidimų atliekant VRM reabilitacinio centro, esančio Trakuose Karaimų g. 73A, rekonstrukciją, 2023-10-31 Specialiųjų tyrimų tarnyboje buvo priimtas nutarimas atsisakyti pradėti ikiteisminį tyrimą.

**2.** Analizuojant informaciją apie gautus skundus, pranešimus, pareiškimus dėl Turto banko darbuotojų atliktų veiksmų ir (ar) priimtų sprendimų analizuojamoje veiklos srityje nustatyta, kad:

**2.1.** 2024-01-31 buvo gautas Jungtiniai projektai, UAB raštas Nr. SK3-2735 „Dėl pažeidimų vykdant Vilniaus miesto 5-ojo policijos komisariato ir kelių policijos pastato, Vilniuje, Sietyno g. 24 rangos darbų ir darbo projekto viešojo pirkimo sutartį“ kuriame reiškiamos pretenzijos dėl sutarčių pakeitimų nesavalaikio paviešinimo ir Pradinės Sutarties vertė padidėjimo (vertė tapo beveik 12 procentų didesnė nei pradinė Sutarties vertė).

2024-02-15 buvo gautas Jungtiniai projektai, UAB papildomas raštas Nr. SK3-4242, ,, Dėl naujai paaiškėjusių aplinkybių ir pažeidimų vykdant Vilniaus miesto 5-ojo policijos komisariato ir Kelių policijos pastato, Vilniuje, Sietyno g. 24 rangos darbų ir darbo projekto viešojo pirkimo sutartį“ kuriame reiškiamos pretenzijos dėl minėto pirkimo sutarties pakeitimo kuris buvo įformintas susitarimu Nr. 1.;

**2.2.** 2023-09-28 buvo gautas Vilniaus apskrities ikiteisminio tyrimo įstaigų profesinė sąjungos raštas Nr. SK3-24118 „Dėl Medicinos centro Trakų filialo (Karaimų g. 73A, Trakai)“ kuriame prašoma pasiaiškinti dėl kokios priežasties buvo sustabdyti Medicinos centro Trakų filialo rekonstrukcijos darbai bei prašoma informuoti dėl darbų baigimo ir objekto perdavimo laiko.

2024-09-17 iš Lietuvos teisėsaugos pareigūnų federacijos buvo gautas raštas Nr. SK3-22738 „Dėl Trakų reabilitacijos centro“ kuris taip pat buvo adresuotas Lietuvos Respublikos vyriausybei bei Lietuvos Respublikos vidaus reikalų ministerijai. Rašte teigiama, kad Trakų reabilitacijos centro klausimas metai iš metų vilkinamas ir natūraliai kyla klausimas, ar tai daroma tikslingai, kyla įtarimas dėl galimų korupcijos apraiškų. Rašte prašoma pateikti informaciją dėl rekonstrukcijos eigos bei darbų pabaigos. Dėl šio kreipimosi 2024-09-23 buvo gautas Lietuvos Respublikos vidaus reikalų ministerijos paklausimas Nr. SK3-23330 bei Lietuvos Respublikos Vyriausybės kanceliarijos 2024-10-11 paklausimas Nr. SK3-24906;

**2.3.** Turto banko dokumentų valdymo sistemoje Kontora (toliau – DVS Kontora) registre [GSP] - Gautų skundų, pretenzijų registras, analizuojamu laikotarpiu užregistruota 19 dokumentų iš kurių tik 2 dokumentai susiję su analizuojama veiklos sritimi, tačiau šios pretenzijos nėra susijusios su galimais korupcijos pasireiškimo rizikos veiksniais ar netinkamais Turto banko darbuotojų veiksmais:

2024-10-04 Nr. GPS15 iš Valstybinė miškų tarnybos gauta Pretenzija dėl nesuteiktų valymo paslaugų;

2024-09-26 Nr. GPS14 iš Užimtumo tarnybos prie Socialinės apsaugos ir darbo ministerijos gauta Pretenzija Dėl netinkamo L. Asanavičiūtės g. 23, Vilnius pastato administravimo ir priežiūros;

Daugiau informacijos apie gautus skundus, pranešimus, pareiškimus analizuojamoje veiklos srityje nenustatyta.

**3.** Analizuojamu laikotarpiu (ar ankščiau) Lietuvos Respublikos specialiųjų tyrimų tarnyba (toliau – STT) nėra atlikusi Analizuojamos Turto banko veiklos srities korupcijos rizikos analizės ar pateikusi kritinių ir kitų antikorupcinių pastabų ir pasiūlymų.

**4**. Analizuojamu laikotarpiu negauta informacijos apie atliktus teisės aktų, tiesiogiai reglamentuojančių nagrinėjamą veiklą, antikorupcinius vertinimus.

2023-07-12 STT yra pateikusi Antikorupcinio vertinimo [išvadą](https://e-seimas.lrs.lt/portal/legalAct/lt/TAK/b22fd600214a11eea0b6cad9848a9596?positionInSearchResults=0&searchModelUUID=31f96fdf-499e-49dd-bf8d-79c534a1c06d) Nr. 4-01-5893  dėl tiekėjų įtraukimo į nepatikimų tiekėjų sąrašą teisinio reglamentavimo, tačiau reikšmingos informacijos galinčios padėti identifikuoti analizuojamos veiklos srities rizikas nenustatyta.

**5.** Analizės metu buvo peržiūrėta Analizuojamu laikotarpiu gauta informacija apie Valstybės kontrolės, Seimo kontrolierių, kitų kontrolės ar priežiūros institucijų arba Turto banke atliktus vidaus patikrinimus, audito išvadas, bei įvertinta ar jų metu nebuvo nustatyti analizuojamos veiklos srities pažeidimai.

**5.1.** 2023-05-05 buvo gautas Viešųjų pirkimų tarnybos (toliau – VPT) pranešimas Nr. SK3-10974 apie tai, kad yra atliekamas VĮ Turto banko dinaminės pirkimo sistemos pagrindu vykdyto pirkimo „VP-1661 Pastatų Goštauto g. 11, Vilniuje, atnaujinimo (modernizavimo) projektinių pasiūlymų parengimo paslaugos“, pirkimo Nr. 644941) vertinimas.

2023-06-23 VPT raštu Nr. SK3-15771 pateikė vertinimo ataskaitą kurioje konstatuota, kad Perkančioji organizacija pažeidė Įstatymo 35 straipsnio 4 dalį, tačiau, atsižvelgdama į Išvados II dalyje nurodytas aplinkybes ir argumentus, pažeidimą laiko neturėjusiu įtakos Pirkimo rezultatui. Atsižvelgdama į Perkančiosios organizacijos pateiktą informaciją, kad iki 2023 m. birželio 16 d. buvo įvykdyta apie 95 proc. Pirkimo sutartyje numatytų paslaugų, bei vadovaudamasi teisingumo ir protingumo kriterijais, Tarnyba neteikia rekomendacijos dėl Pirkimo sutarties nutraukimo.

Išanalizavus duomenis nenustatyta, kad pažeidimas gali būti susijęs rizikos veiksniais galinčiais turėti įtakos korupcijos pasireiškimo tikimybei Analizuojamoje veiklos srityje (Perkančioji organizacija Pirkimo dokumentuose nustatė netikslią ir dviprasmišką Pirkimo dokumentų sąlygą dėl paslaugų atlikimo termino),

**5.2.** 2023-02-05 buvo gautas VPT raštas Nr. SK3-3023 kuriuo persiųstas 2.1.1. šios analizės punkte aprašytas Jungtiniai projektai, UAB raštas. 2023-02-08 VPT raštu Nr. SK3-3586 informavo, kad yra atliekamas VĮ Turto banko vykdyto viešojo pirkimo „VP-575 Vilniaus miesto 5-ojo policijos komisariato ir kelių policijos pastato, Vilniuje, Sietyno g. 24 rangos darbų ir darbo projekto pirkimas“ (CVP IS skelbtas 2021-07-16, pirkimo Nr. 555902) pagrindu sudarytos sutarties dalinis vertinimas.

Turto bankas VPT pateikė visą prašoma informaciją ir o atlikto dalinio vertinimo 2024-05-30 VPT raštu Nr. SK3-14032 pateikė VĮ Turto banko (toliau – Perkančioji organizacija) pirkimo „VP-575 Vilniaus miesto 5-ojo policijos komisariato ir kelių policijos pastato, Vilniuje, Sietyno g. 24 rangos darbų ir darbo projekto pirkimas“ pagrindu 2021 m. gruodžio 30 d. sudarytos sutarties pakeitimų teisėtumo vertinimo [ataskaitą](https://vpt.lrv.lt/lt/pirkimu-vykdymo-prieziura/isvados-ataskaitos/vertinimo-isvados-4/2024/ii-ketvirtis_/) kurios II dalyje konstatuota:

**Dėl sutarties pakeitimo (Susitarimo Nr. 1), susijusio su kainos indeksavimu**. VPT atlikusi Sutarties pakeitimų teisėtumo vertinimą, konstatavo, kad Perkančioji organizacija, 2022 m. gruodžio 15 d. susitarimu (toliau – Susitarimas Nr. 1) iš esmės pakeitusi Sutarties Konkrečiųjų sąlygų 13.8 papunktyje nustatytą kainos keitimo tvarką bei indeksavusi Sutarties kainą, pažeidė LR Viešųjų pirkimų įstatymo (toliau – VPĮ) 17 straipsnio 1 dalyje įtvirtintus lygiateisiškumo ir skaidrumo principus bei neužtikrino racionalaus lėšų panaudojimo tikslo, numatyto VPĮ 17 straipsnio 2 dalies 1 punkte, taip pat pažeidė VPĮ 89 straipsnio 1 dalies 3 punktą bei 5 dalį, be kita ko, Tarnybos vertinimu, atliktas Sutarties pakeitimas neatitinka ir nei vieno kito VPĮ 89 straipsnio 1 ir 2 dalyse įtvirtinto keitimo pagrindo.

**Dėl indeksavimo pradžios momento**. VPT Išvadoje nurodė, kad siekiant perskaičiuoti kainą Įstatymo 89 straipsnio 1 dalies 3 punkte nustatytu pagrindu kainos perskaičiavimui naudojamų indeksų / kainų pokyčių laikotarpio pradžia negali būti siejama su laikotarpiais iki sutarties sudarymo, o turi būti siejami sutarties pasirašymo data (su sąlyga, kad nenumatytos aplinkybės atsirado jau po sutarties sudarymo).

**Dėl Sutarties pratęsimo**. VPT Išvadoje taip pat konstatavo, kad 2023 m. birželio 19 d. susitarimas konkliudentiniais veiksmais dėl darbų atlikimo termino pratęsimo 3 mėnesiams, neatitinkantis Sutartyje nustatytų darbų atlikimo termino bei jo pratęsimo tvarkos, yra laikomas esminiu Sutarties pakeitimu, kuris negalėjo būti atliekamas.

Turto bankas 2024-06-17 raštu Nr. SK4-7660 „Dėl 2024-05-30 VPT vertinimo išvados Nr. 4S-739“ VPT pateikė teisinius argumentus ir informavo kad, Turto banko vertinimu, Tarnyba Išvados II dalyje nepagrįstai konstatavo esminius VPĮ pažeidimus, todėl bet kokios atsakomybės taikymas Perkančiajai organizacijai už Išvadoje nurodytus Sutarties pakeitimus taip pat būtų nepagrįstas.

VPT 2024-07-08 raštu Nr. SK3-17367 informavo, kad Tarnyba, susipažinusi su Rašte pateiktais Perkančiosios organizacijos nesutikimo motyvais, informuoja, kad Rašte nepateikta Sutarties sudarymo ir jos pakeitimų naujų aplinkybių, kurios nebūtų išnagrinėtos Tarnybos vertinimo metu ir galinčių turėti įtakos Vertinimo išvadoje konstatuotiems pažeidimams, todėl Tarnyba neįžvelgia nei faktinio, nei teisinio pagrindo keisti Vertinimo išvados turinio. VPT taip pat informavo kad, sprendimas dėl administracinės atsakomybės (ne)taikymo dėl Vertinimo išvadoje konstatuotų Įstatymo pažeidimų padarymo dar nėra priimtas. KPT nustatymo metu negauta informacijos apie kokį nors priimtą sprendimą dėl atsakomybės.

**6**. Statistinių duomenų analizė:

KPT nustatymo metu buvo išanalizuoti viešai prieinami duomenys centrinėje viešųjų pirkimų informacinėje sistemoje (toliau – CVP IS) apie analizuojamu laikotarpiu paviešintas viešųjų pirkimų metu sudarytas sutartis. Atskaitiniu laikotarpiu CVP IS yra paviešintos **2 248** sutartyssudarytos su **566** skirtingais tiekėjais **140 463 376,5 Eur**. Sumai.

Lentelė Nr. 1. Viešai skelbiamų viešųjų pirkimų sutarčių analizė pagal sutarčių tipą ir būdą:

|  |  |  |  |  |
| --- | --- | --- | --- | --- |
| **Sutarčių Tipas / pirkimo būdas** | **Sutarčių kiekis** | **Skirtingų tiekėjų sk.**  **(pagal pirkimo būdą)** | **Sutarčių suma Eur** | **Procentinė dalis nuo visos sutarčių sumos** |
| **Darbai viso iš jų:** | **643** |  | **78 669 493,01** | **56,01** |
| PPS | 540 | 69 | 52 719 676,26 | 37,53 |
| TSP | 6 | 6 | 24 333 640,41 | 17,32 |
| MVP | 89 | 54 | 1 433 020,51 | 1,02 |
| SPŽ | 2 | 2 | 143 929,5 | 0,10 |
| MVPŽ | 6 | 6 | 39 226,33 | 0,03 |
| **Paslaugos viso iš jų:** | **895** |  | **54 190 801,52** | **38,58** |
| PPS | 188 | 62 | 39 524 866,15 | 28,14 |
| TSP | 90 | 41 | 11 993 498,99 | 8,54 |
| MVP | 208 | 132 | 2 284 541,53 | 1,63 |
| MVPŽ | 409 | 158 | 387 894,85 | 0,28 |
| **Prekės viso iš jų:** | **710** |  | **7 603 082,01** | **5,41** |
| PPS | 61 | 21 | 6 099 718,21 | 4,34 |
| TSP | 8 | 5 | 974 069,38 | 0,69 |
| MVP | 41 | 27 | 419 238,98 | 0,30 |
| MVPŽ | 600 | 81 | 110 055,44 | 0,08 |
| **Bendroji suma** | **2248** |  | **140 463 376,5** | **100,00** |

Pastaba: **PPS** - pagrindinės sutartys, sudarytos pagal preliminariąsias sutartis arba DPS pagrindu; **TSP** - sutartys, sudarytos įvykdžius tarptautinius ir supaprastintus pirkimus; **MVP** – raštu sudarytos sutartys, įvykdžius mažos vertės pirkimus; **SPŽ** - žodžiu sudarytos sutartys, įvykdžius supaprastintos vertės (išskyrus mažos vertės) pirkimus; **MVPŽ** - žodžiu sudarytos sutartys, įvykdžius mažos vertės pirkimus.

CVP IS duomenimis analizuojamu laikotarpiu buvo atlikti 244 sutarčių pakeitimai susiję su 150 pagrindinių (keičiamųjų) sutarčių. Daugiausia pakeitimų 156 yra atlikta sutartyse susijusiuose su darbais (156) bei paslaugomis (76).

Lentelė Nr. 2. Sutarčių pakeitimų skaičius:

|  |  |  |  |  |
| --- | --- | --- | --- | --- |
| Pagrindinėse sutartyse atliktų pakeitimų skaičius | Atvejų skaičius pagal sutarčių tipą | | | Viso: |
| Darbai | Paslaugos | Prekės |
| 11 pakeitimų sutartyje | 1 | - | - | 1 |
| 7 pakeitimai sutartyje | 1 | - | - | 1 |
| 6 pakeitimai sutartyje | 1 | 2 | - | 3 |
| 5 pakeitimai sutartyje | 6 | - | - | 6 |
| 4 pakeitimai sutartyje | 2 | - | - | 2 |
| 3 pakeitimai sutartyje | 6 | 2 |  | 8 |
| 2 pakeitimai sutartyje | 7 | 10 |  | 17 |
| 1 pakeitimas sutartyje | 62 | 38 | 12 | 112 |
| **Viso:** |  |  |  | **244** |

Atlikus sutarčių pakeitimų atliktų analizuojamu laikotarpiu turinio analizę nustatyta, kad analizuojamu laikotarpiu daugiausiai pakeitimų yra atlikta šiose sutartyse:

* Sutartyje Nr. 22-S1-1258 „ VP-604 Administracinės paskirties pastato esančio adresu A. Juozapavičiaus pr. 57, Kaune, atnaujinimo (modernizavimo ir remonto) statybos darbų pirkimas“ – 11 pakeitimų. (keitėsi terminai, apimtys, laikas ir vertė). Dideli pakeitimų skaičių šioje sutartyje galėjo įtakoti 2023 m. gruodžio mėn. kilęs gaisras statybvietėje;
* Sutartyje Nr. 22-S1-1541 ,, VP-703 Administracinės paskirties pastato, esančio adresu A. Vivulskio g. 11, Vilniuje, atnaujinimo (modernizavimo ir remonto) statybos darbų pirkimas“ . Sutartyje atlikti 7 pakeitimai (apimties, termino, vertės);
* Sutartys 24-S1-TVD-383 ir 24-S1-TVD-383 „Statinio konstrukcijų ir inžinerinių sistemų techninė priežiūra (su standartu) Vilniaus regionas III ir II dalys, kuriuose atlikta po 6 pakeitimus susijusius su objektų kiekiu (vertė nekito).
* Sutartis Nr. 22-S1-1557 „VP-696 Administracinės paskirties pastato, esančio adresu A. Jakšto g. 1, Vilniuje, atnaujinimo (modernizavimo ir remonto) ir tvarkomųjų statybos (remonto) darbų pirkimas“. Sutartyje atlikti 6 pakeitimai (apimties, termino, vertės);
* Sutartis Nr. 21-S1-1886 ,, VP-575 Vilniaus miesto 5-ojo policijos komisariato ir kelių policijos pastato, Vilniuje, Sietyno g. 24 rangos darbai ir darbo projektas“. Analizuojamu laikotarpiu buvo atlikti 5 šios sutarties pakeitimai. Nuo sutarties pasirašymo iš viso buvo atlikti 8 šios sutarties pakeitimai. Sutarties ir jos pakeitimų vertinimas išanalizuotas 2024-05-30 VPT raštu Nr. SK3-14032 pateiktoje VPT sutarties pakeitimų teisėtumo vertinimo [ataskait](https://vpt.lrv.lt/lt/pirkimu-vykdymo-prieziura/isvados-ataskaitos/vertinimo-isvados-4/2024/ii-ketvirtis_/)oje kuri aprašyta šio nustatymo priedo 5.2 punkte.

**Atsižvelgiant į tai, kas išdėstyta, galima teigti, kad egzistuoja šie rizikos veiksniai:**

1. Rangovo interesas darbus atlikti ne pagal projektą, technines sąlygas, nekokybiškai ar nesilaikant terminų;
2. Rangovo interesas nepagristai iniciuoti sutarčių pakeitimus;
3. Nepakankama vidaus kontrolė priimant sprendimus dėl sutarčių pakeitimų.

Bei identifikuota:

**Rizika R1 - Galimybė priimti neobjektyvius, rangovams palankius, sprendimus susijusius su rangos darbų sutarčių pakeitimais.**

P=3; T=3. Rizikos lygis: R=TxP; **R1=9**

Rizikos R1 galimo (hipotetinio) lygio poveikis (P1) - vertinama 3 lygiu (pastebimas lygis), nes atlikus pateiktų poveikio kriterijų, kurie nusako konkrečios rizikos sukeltą arba galimą (hipotetinį) neigiamą poveikį viešojo sektoriaus subjekto veiklai, reputacijai, pasitikėjimui juo, finansinius nuostolius (negautas pajamas) ir t. t., analizę, nustatyta, kad gali būti gaunami kitų institucijų, pvz., LR specialiųjų tyrimų tarnybos, paklausimai apie konkrečius atvejus ar situacijas apie galimas korupcijos apraiškas (rizikas) arba kontrolės veiksmų metu nustatytas ydingas situacijas.

Rizikos R1 Tikimybė (T1) vertinama 3 lygiu (Vidutinis), kadangi analizuojamu laikotarpiu Turto banko veiklos srityje nors ir nebuvo nustatyta galimų interesų konfliktų, tačiau nustatymo metu nebuvo panaikinti VPT sutarties pakeitimų teisėtumo vertinimo [ataskait](https://vpt.lrv.lt/lt/pirkimu-vykdymo-prieziura/isvados-ataskaitos/vertinimo-isvados-4/2024/ii-ketvirtis_/)oje konstatuoti pažeidimai, atitinka situaciją, kai „Ne daugiau kaip 1 atvejis per metus subjektuose, kuriuose dirba nuo 101 iki 500 darbuotojų“.

**Pasiūlymas dėl nustatytos rizikos R1 mažinimo priemonių taikymo:**

Atsižvelgiant į tai, kad nuo 2024 metų spalio mėnesio Turto banko vadovų komitetui yra pateikiama informacija apie planuojamus sutarčių pakeitimus ir dėl šių jų priimami kolegialūs sprendimai, siūloma vidaus teisės aktais nustatyti kriterijus, pagal kuriuos būtų atrenkami sutarčių pakeitimų projektai kurie yra teikiami svarstymui vadovų komitete.

**7**. Siekiant identifikuoti galimas korupcijos pasireiškimo rizikas buvo sudarytas suinteresuotų šalių ir jų galimų privačių interesų sąrašas kuris pateiktas šios išvados priede Nr. 2.

**8.** KPT nustatymo metu buvo bendraujama su Turto banko departamentų ir skyrių darbuotojais bei renkama informacija galinti turėti reikšmės rizikų identifikavimui analizuojamoje Turto banko veiklos srityje.

Nustatymo metu Turto banko Turto valdymo departamento Duomenų valdymo skyriaus vadovas pateikė pasibaigusio ir besibaigiančio civilinės atsakomybės draudimo (toliau – CAD) ir sutarties įvykdymo užtikrinimo dokumentų (toliau – SUD) kurių galiojimas yra pasibaigęs ar artimiausiu metu pasibaigs ataskaitas.

Lentelė Nr.3 Sutartyse pasibaigusių ar besibaigiančių CAD ataskaitos išrašas :

|  |  |  |  |  |  |
| --- | --- | --- | --- | --- | --- |
| **Sutartis** | **Pavadinimas** | **Sutarties pabaigos data** | **CAD pabaigos data** | **CAD suma** | **Sutarties vertė su PVM** |
| 20-S1-903 | Ligoninės pastato Žygimantų g. 8, Vilniuje, kapitalinio remonto darbai | 2025-01-10 | 2022-01-31 | 43400 | 2268374 |
| 20-S1-1103 | Ligoninės pastato Žygimantų g. 8, Vilniuje kapitalinio remonto projekto techninės priežiūros sutartis | 2024-04-30 | 2022-03-04 | 43400 | 7460 |
| 22-S1-1394 | J. Jablonskio g. 30, Anykščiai modernizavimo techninės priežiūros paslaugų pirkimas | 2025-09-12 | 2023-12-21 | 43400 | 3991,69 |
| 21-S1-45 | Projektavimo paslaugų pirkimas J. Jablonskio g.30, Anykščiai | 2024-01-12 | 2024-02-13 | 290000 | 35428,8 |
| 21-S1-315 | A. Jakšto g, 1, Vilniuje, projektavimo paslaugos | 2024-02-25 | 2024-04-21 | 290000 | 119669 |
| 22-S1-1710 | Rangos sutartis Naikupės g. 27A, Klaipėda, modernizavimo statybos darbų pirkimas | 2024-04-30 | 2024-07-15 | 43400 | 2342025 |
| 24-S1-311 | Modernizavimo, rekonstrukcijos, techninio darbo projekto ekspertizė | 2024-05-20 | 2024-11-05 | 1000000 | 3000 |
| 23-S1-308 | Statinio projekto vykdymo priežiūros paslaugos pirkimo | 2024-02-18 | 2024-11-13 | 290000 | 3630 |
| 23-S1-684 | Griovimo darbų techninė priežiūra | 2024-01-14 | 2024-11-15 | 43400 | 2999,72 |
| 22-S1-1258 | Rangos sutartis A. Juozapavičiaus pr. 57, Kaunas, atnaujinimo (modernizavimo ir remonto) statybos darbų pirkimas | 2024-11-20 | 2024-11-15 | 43400 | 3730710 |
| 23-S1-307 | Saulės elektrinių projektavimas ir įrengimas | 2028-12-31 | 2024-12-02 | 500000 | 80344 |

Sutartyse numatytų sąlygų pavyzdžiai:

*„Tiekėjo civilinė atsakomybė privalo būti apdrausta pagal Lietuvos Respublikos statybos įstatymo reikalavimus. Užsakovui paprašius, Tiekėjas privalo pateikti civilinės atsakomybės draudimo faktą įrodančius dokumentus.“*

*„Paslaugų teikimo pradžios UŽSAKOVUI pateikti civilinės atsakomybės draudimo faktą įrodančius dokumentus (kai privalomas pagal teisės aktus), kurie turi galioti visą Pirkimo sutarties teikimo laikotarpį. Šio Pirkimo sutarties punkto nesilaikymas, kai UŽSAKOVAS pakartotinai kreipiasi į TIEKĖJĄ dėl pateikimo, bus laikomas esminiu Pirkimo sutarties pažeidimu;"*

Lentelė Nr.4 Sutartyse pasibaigusių ar besibaigiančių SUD ataskaitos išrašas :

|  |  |  |  |  |  |
| --- | --- | --- | --- | --- | --- |
| **Sutartis** | **Pavadinimas** | **Sutarties pabaigos data** | **SUD pabaigos data** | **SUD suma** | **Sutarties vertė su PVM** |
| 21-S1-539 | VP-103 Administracinio pastato (A. Juozapavičiaus pr. 57, Kaunas) techninio darbo projekto parengimo ir projekto vykdymo priežiūros paslaugos | 2024-04-02 | 2022-04-01 | 9948,9 | 109701,1 |
| 21-S1-1886 | Administracinės paskirties pastato Sietyno g. 24, Vilniuje, naujos statybos rangos darbų sutartis | 2023-12-19 | 2024-01-21 | 665212,2 | 16977450 |
| 21-S1-45 | Projektavimo paslaugų pirkimas J. Jablonskio g.30, Anykščiai | 2024-01-12 | 2024-02-02 | 2988,2 | 35428,8 |
| 22-S1-411 | Sutartis\_VP-143 Administracinės paskirties pastato Ežero g. 17, Šiauliuose paprastojo remonto projektavimo ir projekto vykdymo paslaugos, CPO202199 | 2025-03-30 | 2024-03-30 | 8675,7 | 86757 |
| 21-S1-315 | A. Jakšto g, 1, Vilniuje, projektavimo paslaugos | 2024-02-25 | 2024-04-18 | 8941,9 | 119669 |
| 22-S1-1562 | Rangos sutartis S. Nėries g. 4, Klaipėda, modernizavimo rangos darbų pirkimas | 2024-09-30 | 2024-09-30 | 201415,6 | 2437129 |
| 22-S1-1694 | S. Nėries g. 4, Klaipėda, atnaujinimo (modernizavimo ir remonto) statybos darbų techninės priežiūros pirkimas | 2024-10-31 | 2024-09-30 | 1239,67 | 27082,05 |
| 22-S1-1733 | Kęstučio g. 2, Šilutė, atnaujinimo (modernizavimo ir remonto) statybos darbų techninės priežiūros paslaugos | 2024-10-24 | 2024-11-11 | 1074,38 | 16050,83 |
| 24-S1-356 | Saulės elektrinės įrangos įsigijimo, įrengimo ir priežiūros paslaugos | 2029-11-30 | 2024-11-16 | 725 | 18755 |
| 21-S1-334 | Projektavimo paslaugų pirkimas S. Neries g. 4, Klaipėda | 2024-09-30 | 2024-11-30 | 8881,4 | 88814 |
| 23-S1-277 | Atnaujinimo (modernizavimo) projekto parengimo ir projekto vykdymo priežiūros paslaugos | 2025-02-28 | 2024-11-30 | 4650 | 56265 |
| 21-S1-1261 | Pastato esančio Kęstučio g.2, Šilutėje modernizavimo projektavimo paslaugų ir projekto vykdymo priežiūros įgyvendinimas | 2024-09-27 | 2024-12-03 | 6292,12 | 62921,21 |
| 23-S1-242 | Saulės elektrinės projektavimas ir įrengimas | 2030-01-14 | 2024-12-12 | 1780 | 42893,29 |
| 22-S1-1258 | Rangos sutartis A. Juozapavičiaus pr. 57, Kaunas, atnaujinimo (modernizavimo ir remonto) statybos darbų pirkimas | 2024-11-20 | 2024-12-15 | 304758,6 | 3730710 |

Sutartyse numatytų sąlygų pavyzdžiai:

*„Rangovas privalo pateikti Užsakovui garantinių įsipareigojimų įvykdymo užtikrinimą, atitinkantį žemiau šiame straipsnyje nurodytas sąlygas (Garantinių įsipareigojimų įvykdymo užtikrinimas), ne vėliau kaip (i) kartu su prašymu Užsakovui priimti Darbus arba (ii) prieš 7 dienas iki Statybos užbaigimo, priklausomai nuo to, kas įvyksta pirmiau“*

*„Sutarties užtikrinimas turi įsigalioti nuo išdavimo dienos ir galioti 30 (trisdešimt) dienų ilgiau už Sutartyje numatytą Paslaugų atlikimo termino pabaigą (po Galutinės ataskaitos ir visų ją lydinčių dokumentų patvirtinimo). Jeigu pratęsiamas Paslaugų atlikimo terminas, Tiekėjas savo sąskaita turi pratęsti Sutarties užtikrinimo galiojimą Užsakovo nurodytam terminui“*

Už CAD ar SUD galiojimo priežiūrą yra atsakingi sutartyse nurodyti Turto banko darbuotojai. Išanalizavus CAD ir SUD ataskaitose pateiktus už sutarčių vykdymo priežiūrą komentarus nustatyta, kad pasitaiko atveju kuomet jie yra formalūs ir nepagrįsti:

,, *Pakartotinai informuotas Tiekėjas apie CAD pratęsimą. Gavus pratęstą CAD, bus pateikta el. paštu*“, „*Esant poreikiui bus pratęstas CAD*“, ,,*Daugiau CAD nebus tęsiamas, statybos darbai atlikti, paslaugos suteiktos, sutarties dar neuždarykime*“, „*Projektuotojas teigia, kad projekto vykdymo priežiūros nevykdo*“, ,,*Tiekėjas pratęs SUD kai atsiras paslaugų teikimo poreikis*“

**Atsižvelgiant į tai, kas išdėstyta, galima teigti, kad egzistuoja šie rizikos veiksniai:**

1. Dėl CAD ar SUD pasibaigimo Turto bankas gali patirti finansinių nuostolių;
2. Tiekėjų ar rangovų interesas nepatirti papildomų išlaidų susijusių su CAD ir SUD;
3. Nepakankama vidaus kontrolė užtikrinant, kad būtų laikomasi sutarčių sąlygų bei priimant sprendimus dėl baudų taikymo už netinkamą sutarčių vykdymą susijusį su CAD ir SUD prievolėmis.

Bei identifikuota:

**Rizika R2 - Galimybė priimti neobjektyvius, rangovams palankius sprendimus dėl netinkamo sutarčių vykdymo priežiūros susijusios su CAD ir SUD prievolėmis.**

P=3; T=1. Rizikos lygis: R=TxP; **R2=3**

Rizikos R2 galimo (hipotetinio) lygio poveikis (P2) - vertinama 3 lygiu (pastebimas lygis), nes atlikus pateiktų poveikio kriterijų, kurie nusako konkrečios rizikos sukeltą arba galimą (hipotetinį) neigiamą poveikį viešojo sektoriaus subjekto veiklai, reputacijai, pasitikėjimui juo, finansinius nuostolius (negautas pajamas) ir t. t., analizę, nustatyta, kad gali būti patiriama papildomų ir (ar) nenumatytų biudžete finansinių išlaidų, susijusių su rizikų poveikiu (tyrimą, aplinkybių vertinimą atliekančių pareigūnų užmokestis, užsakomos ekspertizės ir pan.).

Rizikos R2 Tikimybė (T2) vertinama 1 lygiu (labai žemas), nes analizuojamu laikotarpiu Turto banko veiklos srityje nebuvo nustatyta galimų interesų konfliktų, kas atitinka situaciją, kai „yra 0 atvejų per metus subjektuose, kuriuose dirba nuo 1 iki 1 000 darbuotojų“.

**Pasiūlymai dėl nustatytos rizikos R2 mažinimo priemonių taikymo:**

1. Dėl netinkamo sutarčių vykdymo susijusio su CAD ir SUD prievolėmis tiekėjams ar rangovams taikyti baudas ar kitas poveikio priemones;
2. Įvertinti teisines ir technines aplinkybes dėl galimybės sustabdyti mokėjimus pagal sutartį kuomet nėra užtikrinamos sutartyse numatytos prievolės susijusios su CAD IR SUD.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Korupcijos pasireiškimo tikimybės nustatymo išvados

2 priedas

**Su analizuojamos veiklos sritimi susijusių subjektų grupių sąrašas ir jų privačių interesų, didinančių korupcijos pasireiškimo tikimybę, sąrašas**

|  |  |  |
| --- | --- | --- |
| *Grupės*  *Nr.* | ***Suinteresuotos šalys*** *susijusios su - viešųjų pirkimų (toliau -VP) metu sudarytomis sutartimis* | *Hipotetiniai suinteresuotų šalių* ***privatūs interesai*** *galintys didinti KPT pasireiškimo tikimybę* |
| **1** | Prekių tiekėjai ir subtiekėjai pagal sudarytas VP sutartis, konkrečių prekių gamintojai ar importuotojai; | 1. Faktiškai įgytas prekes pakeisti pirkimo sąlygų neatitinkančiosiomis, žemesnės kokybės prekėmis; 2. Teikti prekes iš trečiųjų valstybių kurioms taikomas Tarptautinių sankcijų ir kituose teisės aktuose numatyti ribojimai; 3. Vengti numatytų baudų už netinkamą sutarčių vykdymą. |
| **2** | Paslaugų tiekėjai ir subtiekėjai pagal sudarytas VP sutartis; | 1. Teikti pirkimo sąlygų neatitinkančias, nekokybiškas paslaugas; 2. Pasitelkti nedeklaruotus ar kvalifikacijos neatitinkančius subtiekėjus; 3. Teikiant paslaugas naudoti netinkamus, didesnės vertės įkainius; 4. Nepagristai iniciuoti sutarčių pakeitimus; 5. Vengti numatytų baudų už netinkamą sutarčių vykdymą. |
| **3** | Rangovai ir subrangovai pagal sudarytas VP remonto ar modernizacijos sutartis; | 1. Rangos darbus atlikti ne pagal projektą, technines sąlygas ar nekokybiškai; 2. Naudoti techninės specifikacijos neatitinkančias, žemesnės kokybės medžiagas; 3. Pasitelkti nedeklaruotus ar kvalifikacijos neatitinkančius subrangovus; 4. Nepagristai iniciuoti sutarčių pakeitimus; 5. Vengti numatytų baudų už netinkamą sutarčių vykdymą. |
| **4** | Projektuotojai atlikę su VP sutartimis susijusius projektavimo darbus; | 1. Perduoti neskelbtiną informaciją potencialiems rangovams kuri jiems suteiktų konkurencinį pranašumą būsimuose rangos darbų pirkimuose; 2. Projektavimo etape sąmoningai palikti klaidas, kurių pagrindu vėliau būtų iniciuojami rangos darbų sutarčių pakeitimai; 3. Rangos darbų eigoje nepagristai iniciuoti papildomus projektavimo darbus; 4. Vengti numatytų baudų už netinkamą sutarčių vykdymą. |
| **5** | Techninės priežiūros paslaugas VP sutartyse užtikrinantys subjektai; | 1. Netinkamai (rangovo naudai) atlikti rangos darbų priežiūrą; 2. Vengti numatytų baudų už netinkamą sutarčių vykdymą. |
| **6** | Kiti su VP sutarčių vykdymu susiję subjektai | 1. VP nelaimėjusių dalyvių siekis nutraukti su laimėtoju sudarytą sutartį ar ją vilkinti; 2. Turto vertintojų netinkamai atliekamas vertinimas susijęs su kadastriniais pokyčiais; 3. Kredito įstaigų savo paslaugų protegavimas siekiant užtikrinti projektų finansavimo šaltinį; 4. Nekilnojamo turto bendrasavininkų ar gretimų patalpų savininkų noras nemokėti ar mokėti mažiau už jų suremontuotą turtą ar bendras patalpas; 5. Nuomininkų (komercinių) nepagrįstas noras iniciuoti remontą ar pn.; |

**\_\_\_\_\_\_\_\_\_\_\_\_\_\_\_\_\_\_**